2012.gada 11.jūlijā Rīkojums Nr. 320

Rīgā (prot. Nr. 39 9.§)

**Grozījumi Ministru kabineta 2009.gada 20.aprīļa rīkojumā Nr.246
"Par Jaunatnes politikas pamatnostādnēm 2009.–2018.gadam"**

Izdarīt Ministru kabineta 2009.gada 20.aprīļa rīkojumā Nr.246 "Par Jaunatnes politikas pamatnostādnēm 2009.–2018.gadam" (Latvijas Vēstnesis, 2009, 61., 106., 145.nr.) šādus grozījumus:

1. Izteikt 4.2.apakšpunktu šādā redakcijā:

"4.2. līdz 2014.gada 1.aprīlim – rīcības plānu Jaunatnes politikas pamatnostādņu īstenošanai 2014.–2016.gadam;".

2. Papildināt rīkojumu ar 4.3.apakšpunktu šādā redakcijā:

"4.3. līdz 2016.gada 1.aprīlim – rīcības plānu Jaunatnes politikas pamatnostādņu īstenošanai 2017.–2018.gadam."

3. Izteikt kopsavilkuma sesto rindkopu šādā redakcijā:

"Tā kā detalizēti pasākumi rīcības virzienu ietvaros tiks noteikti Jaunatnes politikas valsts programmā 2009.–2013.gadam un rīcības plānā Jaunatnes politikas pamatnostādņu īstenošanai 2014.–2016.gadam un 2017.–2018.gadam, pamatnostādnēs minēti būtiskākie rezultāti un rezultatīvie rādītāji."

4. Aizstāt kopsavilkuma astotajā rindkopā vārdus "minētajās Jaunatnes politikas valsts programmās" ar vārdiem "minētajā Jaunatnes politikas valsts programmā un rīcības plānos".

Ministru prezidents V.Dombrovskis

Izglītības un zinātnes ministrs R.Ķīlis